Diari Oficial de la Generalitat Valenciana


Sumari del DOGV 8263, del 28-03-2018 (2018/2030)

RESOLUCIÓ de 14 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 92/17-AIA Náquera.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2030


Data del document
:   14-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Nàquera
    * impacte ambiental

RESOLUCIÓ de 14 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 92/17-AIA Náquera. [2018/2030]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 92/17-AIA Náquera.  
  
«Informe d'impacte ambiental  
Expedient: 831-2265-FDP-TD.  
Títol: Ampliació de la capacitat de tractament del centre autoritzat de tractament de vehicles al final de la seua vida útil.  
Promotor: LEYPAUTOMOCION, SL.  
Autoritat substantiva: Ajuntament de Náquera.  
Localització: c/ Mestral, 14, polígon industrial els Vents, Náquera (València).  
Objecte i descripció del projecte  
L'objecte del projecte és la modificació de la llicència ambiental per a l'activitat de centre autoritzat de tractament de vehicles al final de la seua vida útil, ubicat al carrer Mestral, número 14, polígon industrial els Vents, al terme municipal de Náquera (València), el qual es va avaluar i es va emetre la corresponent declaració d'impacte ambiental ordinària DIA 049-2015-D-.  
Segons la documentació presentada, la idea de l'ampliació naix del Servei de Residus que suggereix, com a bona pràctica de gestió, que podrien ampliar la capacitat de tractament del centre, ja que la instal·lació actual disposa de les condicions que permetrien autoritzar una capacitat anual de tractament d'1 vehicle per metre quadrat de superfície. La modificació plantejada consisteix en un augment de la capacitat de tractament anual, que es pretén ampliar de 175 a 456 vehicles al final de la seua vida útil (VFVU). No es modificarà la localització del projecte.  
  
L'ampliació de l'activitat suposarà:  
- La retirada dels residus generats en el procés productiu amb major freqüència.  
- La modificació de les superfícies de distribució de les zones del CAT. Es reubicaran les zones d'emmagatzematge de residus (perillosos i no perillosos) la qual cosa permet l'ampliació de les zones d'emmagatzematge de VFVU descontaminats i de peces útils de recanvi obtingudes dels vehicles. Les zones de recepció de VFVU i de descontaminació es mantenen igual.  
- S'incorpora un ajudant auxiliar al personal ja empleat, i s'incrementa la plantilla de treballadors.  
La limitació de la capacitat de tractament de la instal·lació emparada per la DIA va estar determinada per ser aqueixa la sol·licitada, d'acord amb la documentació tècnica que es va presentar per a la seua avaluació i posterior aprovació.  
L'augment de 175 a 456 VFVU suposa un increment aproximat d'un 160 % en la capacitat de producció prevista, la qual cosa suposa un augment en la generació de residus que es considera significatiu i, per tant, l'ampliació de l'activitat serà objecte d'una avaluació d'impacte ambiental simplificada.  
Procés industrial  
El procés industrial serà el corresponent a un centre de tractament de VFVU. Les fases seran les descrites en la FDT-228-5812-G: recepció, descontaminació, desmuntatge, emmagatzematge de residus i entrega a gestors autoritzats.  
La codificació dels residus per als quals se sol·licita la corresponent autorització administrativa, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, és la mateixa que la sol·licitada per a l'activitat inicial. Únicament variaran les quantitats que es generaran pel procés, la qual cosa comportarà un augment en la freqüència de retirada dels residus generats.  
La relació de la maquinària que intervindrà en el procés es manté igual.  
Tramitació administrativa  
Amb data 30 de juny de 2017 es va rebre ofici de l'Ajuntament de Náquera en què remet la documentació presentada pel promotor a fi d'obtindre la declaració d'impacte ambiental preceptiva i prèvia a la modificació de la llicència ambiental. A l'ofici de remissió s'adjunta el document ambiental Annex d'estudi d'impacte ambiental simplificat.  
  
El 8 de novembre de 2017 es va requerir a l'Ajuntament i al promotor l'aportació d'aclariments i documentació addicional a la ja presentada. El requeriment es va esmenar amb la documentació presentada el 24 de novembre de 2017.  
Antecedents  
- Amb data 8 d'octubre de 2015 s'emet, per la Direcció General de Medi Natural i Avaluació Ambiental, la declaració d'impacte ambiental ordinària (DIA) favorable als sols aspectes ambientals i sense perjuí de la prèvia obtenció de les autoritzacions sectorials que li foren d'aplicació per a l'activitat centre autoritzat de tractament de vehicles CATV, promogut per Desguace Leypa, SL, ubicat al carrer Mestral, número 14, polígon industrial els Vents, al terme municipal de Náquera (València), sempre que aquest es desenvolupe amb les previsions de l'estudi d'impacte ambiental i amb les condicions establides en l'apartat segon de la dita resolució (expedient 49-2015-AIA).  
  
- Amb data 10 d'octubre de 2016 l'Ajuntament de Náquera remet documentació referent al dit expedient 49-15-AIA. El promotor (que ha canviat a LEYPAUTOMOCION, SL) consulta sobre la necessitat de sotmetre a avaluació d'impacte ambiental la modificació que pretén dur a terme en la instal·lació.  
- Amb data 28 d'octubre de 2016 s'emet un informe de la subdirectora general d'Avaluació Ambiental amb la conclusió: L'ampliació de la capacitat de tractament de la instal·lació de 175 a 456 VFVU/any pot tindre efectes adversos significatius en el medi ambient i, per tant, està sotmesa a avaluació d'impacte ambiental simplificada.  
Anàlisi del projecte segons els criteris de l'annex II de la Llei 21/2013.  
1. Característiques del projecte  
a) La grandària del projecte  
L'activitat continuarà duent-se a terme en la mateixa nau industrial on ha estat funcionant fins ara.  
La capacitat de tractament anual per a la instal·lació actual es va estimar en 175 VFVU/any. Es correspon amb la de la sol·licitud de llicència ambiental sol·licitada i amb la documentació tècnica elaborada per a la seua tramitació. La modificació del projecte pretén ampliar-la a 456 VFVU/any.  
La modificació preveu els següents canvis en la distribució de les zones del CAT:  
- Habilitació d'un entresolat per a despatxos i lavabos alhora que es redueix la seua superfície en la planta baixa.  
- Reubicació del lloc destinat a emmagatzematge de pneumàtics, de bateries i de VFVU descontaminats.  
- Ampliació de les zones d'emmagatzematge de VFVU descontaminats i de peces útils de recanvi obtingudes dels vehicles.  
- Les zones de recepció de VFVU i de descontaminació no variaran.  
La superfície útil de la instal·lació s'augmentarà de 477,50 m² a 510,56 m². Junt amb l'augment en la freqüència d'arreplega dels residus generats pel procés industrial, s'ampliarà la capacitat de tractament anual de l'activitat, prevista en 456 VFVU/any.  
b) L'acumulació amb altres projectes  
El tècnic del projecte i el promotor justifiquen que s'estan realitzant els controls establits pel programa de vigilància ambiental de l'activitat inicial. S'adjunta el justificant de presentació de la memòria anual de centres autoritzats de tractament de VFVU i l'autorització per a l'abocament directe a l'EDAR d'aigües residuals de naturalesa no domiciliària.  
  
c) La utilització de recursos naturals  
Segons el document ambiental la maquinària que intervindrà en el procés no varia i tampoc canvia la potència elèctrica total contractada per al funcionament de l'activitat.  
d) La generació de residus  
L'augment en la capacitat de tractament anual de 175 a 456 VFVU suposa un increment aproximat d'un 160 % en la capacitat de producció prevista per a la instal·lació actual, la qual cosa implicarà un augment significatiu en la generació de residus.  
Segons el document ambiental, la relació de residus generats per l'activitat no varia respecte a la indicada en el projecte presentat per a l'activitat inicial. El que varia d'una manera significatiu són les quantitats anuals que es preveuen de residus generats per la modificació.  
  
Per a alguns residus, per exemple gasoil o olis, augmentarà també la capacitat total d'emmagatzematge de la instal·lació. Per a altres, com els pneumàtics fora d'ús, filtres d'oli o els fluids del sistema d'aire condicionat, la capacitat total d'emmagatzematge de la instal·lació es mantindrà igual, només augmentarà la quantitat gestionada.  
L'abocament de les aigües residuals de caràcter domèstic es realitzarà a un depòsit hermètic i seran retirades per un gestor de residus autoritzat. El motiu d'aquesta gestió és perquè, encara que el polígon industrial els Vents disposa de xarxa interior de sanejament, aquesta no està en servei perquè l'EDAR no està en funcionament (segons s'indica en l'informe tècnic remés per l'Ajuntament).  
En relació amb la manipulació de les peces que continguen gasos fluorats, s'adoptaran tots els requisits establits en el Reial decret 115/2017, de 17 de febrer, pel qual es regula la comercialització i manipulació de gasos fluorats i equips basats en aquests, així com el certificat dels professionals que els utilitzen i pel qual s'estableixen els requisits tècnics per a les instal·lacions que exercisquen activitats que emeten gasos fluorats.  
e) Contaminació i altres inconvenients  
Segons el document ambiental, no variaran les afectacions al medi ambient associades al funcionament de l'activitat respecte a les ja valorades en l'avaluació realitzada per a l'activitat inicial (ZHT-029-6374-H).  
2. Ubicació del projecte  
L'informe tècnic emés per l'Ajuntament indica que l'ampliació de la capacitat de tractament del centre autoritzat de tractament de vehicles al final de la seua vida útil és compatible amb la ubicació proposada.  
  
Entre les distintes alternatives considerades per a situar l'ampliació de l'activitat, el promotor tria portar-la a cap en la mateixa ubicació ja que el local disposa de totes les instal·lacions requerides per al seu desenvolupament correcte ja construïdes i en funcionament.  
3. Característiques del potencial impacte  
Segons el document ambiental, l'activitat ampliada serà susceptible de generar els mateixos impactes en el medi ambient que els considerats en la DZY-62-0585-C. Per això proposa mesures preventives i correctores i un programa de vigilància ambiental, als efectes d'acreditar l'adopció i l'execució d'aquestes i la comprovació de la seua eficàcia, semblants a les que es van establir per a l'activitat inicial.  
Conclusió  
De tot l'anteriorment exposat podem concloure que la naturalesa dels efectes previsibles com a conseqüència de la implantació de la modificació, no varia respecte als ja considerats en la RQB-333-2431-U de data 8 d'octubre de 2015. Per tant, amb les mesures protectores i correctores proposades i les condicions de la resolució, el projecte no es preveu que genere efectes significatius en el medi ambient en els termes establits en aquest informe d'impacte ambiental.  
Consideracions jurídiques  
1. El projecte examinat constitueix, segons el que preveu l'article 7.2, apartat c de la Llei 21/2013, d'avaluació ambiental, que estableix que seran objecte d'una avaluació d'impacte ambiental simplificada qualsevol modificació de les característiques d'un projecte de l'annex I ja autoritzats que puga tindre efectes adversos significatius sobre el medi ambient. S'entendrà que aquesta modificació pot tindre efectes adversos significatius sobre el medi ambient quan supose un increment significatiu de la generació de residus.  
2. L'expedient ha observat els tràmits previstos en la secció 2a de la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent, resolució:  
  
Primer  
S'emet un informe d'impacte ambiental favorable al projecte d'ampliació de la capacitat de tractament del centre autoritzat de tractament de vehicles al final de la seua vida útil, el titular del qual és LEYPAUTOMOCION, SL, ubicat al carrer Mestral, 14, polígon industrial els Vents del terme municipal de Náquera (València), i s'aprecia que no es preveu que genere efectes significatius sobre el medi ambient, amb les mesures preventives i correctores proposades en la documentació presentada, i amb el compliment de les condicions establides en la declaració d'impacte ambiental ordinària TUI-003-5361-N emesa amb data 8 d'octubre de 2015, i en aquest informe. Pel que no requereix sotmetre's al procediment d'avaluació d'impacte ambiental ordinària, d'acord amb el que estableix l'article 47 de la Llei 21/2013, de 9 de desembre, d'avaluació ambiental i els criteris de l'annex III de la dita llei.  
  
Tot això sense perjuí de l'obtenció prèvia de les autoritzacions que procedisca obtindre d'altres organismes d'acord amb la legislació i normativa sectorial que li siga aplicable.  
  
Segon  
La condició número 4 de la KTC-251-3408-L se substituirà pel següent:  
«Les operacions de descontaminació dels VFVU, es realitzaran de forma controlada, i s'utilitzaran els equips específics per a això. En relació amb la manipulació de les peces que continguen gasos fluorats, s'adoptaran tots els requisits establits en el Reial decret 115/2017, de 17 de febrer, pel qual es regula la comercialització i manipulació de gasos fluorats i equips basats en aquests, així com el certificat dels professionals que els utilitzen i pel qual s'estableixen els requisits tècnics per a les instal·lacions que exercisquen activitats que emeten gasos fluorats».  
  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental, es publicarà en el Diari Oficial de la Generalitat Valenciana.  
  
  
Quart  
D'acord amb el que disposa l'article 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació.  
  
Cinqué  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjuí que, si és el cas, procedisquen en via administrativa o judicial davant de l'acte, si és el cas, d'autorització del projecte.  
  
València, 9 de gener de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 14 de febrer de 2018.- El director general de Medi Natural i d'Avaluació Ambiental: Antoni Marzo i Pastor.